Gulyás Gergely: a növekvő jólét nem járhat a keresztyén és nemzeti identitás elvesztésével

"Nyugat vesztésre áll, de itt még van esély a győzelemre."

következő évtized feladata, hogy az ország utolérje az Európai Unió életszínvonalának átlagát, de ez nem járhat a keresztyén és nemzeti identitás elvesztésével – mondta Gulyás Gergely, a Miniszterelnökséget vezető miniszter a leányfalui református templom hálaadó istentiszteletén vasárnap.

Ma Európának a keresztény értékeket a nemzetek életében fontosnak tartó polgárai joggal érezhetik úgy, hogy vesztésre állnak – fogalmazott a miniszter, megjegyezve ugyanakkor, hogy Közép-Európában sokkal kevésbé, mint Nyugaton. Itt még meg van az esély a győzelemre – tette hozzá.

A következő évtized nagy feladata, hogy a közép-európai országok, köztük Magyarország a gyorsabb gazdasági növekedést megőrizve életszínvonalban is utolérje az Európai Unió átlagát, ezt azonban úgy kell elérni, hogy a növekvő jólét ne járjon a keresztyén és nemzeti identitás elvesztésével – fogalmazott.

Gulyás Gergely beszélt arról is, hogy a kontinens nyugati felében mára radikálisan csökkenő számú híveknek közösségeket teremteni hivatott keresztény és protestáns egyházak gyakran teszik zárójelbe a Biblia legalapvetőbb tanításait is.

A miniszter Széchenyi István szavaira utalva azt mondta: a múlt elesett hatalmunkból, de a jövőnek urai vagyunk. Ami igaz volt, igaz marad, ami örök érték, az nem többségi döntés kérdése. Konrad Adenauer szerint a tízparancsolat azért olyan tökéletes, mert nem konferenciákon döntöttek róla –tette hozzá.

A mi jövőnkhöz – folytatta – éppen ezért a múlt is hozzátartozik, személyesen és közösségként egyaránt, sőt genezise a fél évezredes reformáció.

Gulyás Gergely volt az egyik fideszes képviselő aki határozottan kiállt amelllet, hogy Borkai Zsolt szexbotránya magánügy. Az ügyről azt nyilatkozta:

"Ha az a kérdés, hogy magánügy-e, akkor azt mondom, hogy magánügy. Ha az a kérdés, hogy erkölcstelen-e, akkor azt mondom, hogy erkölcstelen."

Arra a kérdésre, milyen kapcsolatban van a keresztény szabadsággal a Borkai-féle videón közzétett viselkedés. Azt felelte, hogy semmilyennel.